pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม จัดเวทีหารือคณะทำงานจัดทำสนธิสัญญาแม่แบบอาเซียนว่าด้วยการส่งผู้ร้ายข้ามแดน ครั้งที่ 8 เป็นวันที่สอง
วันพุธที่ 28 มีนาคม 2561
กระทรวงยุติธรรม จัดเวทีหารือคณะทํางานจัดทําสนธิสัญญาแม่แบบอาเซียนว่าด้วยการส่งผู้ร้ายข้ามแดน ครั้งที่ 8 เป็นวันที่สอง
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะทํางานจัดทําสนธิสัญญาแม่แบบอาเซียนว่าด้วยการส่งผู้ร้ายข้ามแดน ครั้งที่ 8 (8 th Meeting of the ASLOM Working Group on the Model ASEAN Extradition Treaty)
ในวันอังคารที่ 27 มีนาคม 2561
ณ โรงแรมโนโวเทล เพลินจิต สุขุมวิท กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เข้าร่วมการประชุมคณะทํางานจัดทําสนธิสัญญาแม่แบบอาเซียนว่าด้วยการส่งผู้ร้ายข้ามแดน ครั้งที่ 8
(8 th Meeting of the ASLOM Working Group on the Model ASEAN Extradition Treaty)
โดยที่ประชุมฯ ได้พิจารณาประเด็นที่ยังคงค้าง
อาทิ การรักษาความลับ (Confidentiality) การเลื่อนการส่งมอบตัว (Postponement of surrender)
การส่งมอบทรัพย์สิน (Surrender of property) รวมถึงข้อสงวน (Reservation)
และการให้สัตยาบันความเห็นชอบ และผู้เก็บรักษาสนธิสัญญา (Ratification, approval and depositary) ในกรณีของสนธิสัญญาระดับพหุภาคี และการปรับเพิ่มข้อความเพื่ออธิบายรายละเอียดในเชิงอรรถ
นอกจากนี้ ได้ประชุมหารือกลุ่มย่อยระดับหัวหน้าคณะผู้แทนประเทศสมาชิกอาเซียน
เพื่อพิจารณาในประเด็น อาทิ การมีร่างสนธิสัญญาที่สามารถใช้ได้ในบริบทที่แตกต่างกันของอาเซียน
ในเรื่องของประเด็นเรื่องโทษประหารชีวิต การพิจารณาข้อบทที่เกี่ยวข้องกับสนธิสัญญาที่มีลักษณะ
เป็นระดับพหุภาคี โดยได้นําผลการประชุมหารือกลุ่มย่อยมารายงานและหารือต่อในที่ประชุม
ทั้งนี้ ที่ประชุมเห็นชอบร่วมกันต่อเนื้อหาในสนธิสัญญาแม่แบบฯ ในหลายหมวดแล้ว
อย่างไรก็ตาม สํานักงานเลขาธิการอาเซียน ในฐานะฝ่ายเลขานุการของการประชุมฯ
จะนําร่างสนธิสัญญาแม่แบบฯ ไปปรับแก้ไขรายละเอียดของรูปแบบต่างๆ (format)
ให้สอดคล้องและเป็นไปในลักษณะเดียวกัน และนําเสนอให้ที่ประชุมพิจารณาเนื้อหา
ในร่างสนธิสัญญาแม่แบบฯ ในภาพรวมอีกครั้งในวันถัดไป
รัฐบาลไทย-ข่าวทำเนียบรัฐบาล-นรม.ชื่นชมเจ้าหน้าที่ทำงานรวดเร็ว พร้อมขอความร่วมมือประชาชนและสื่อไม่เผยแพร่คลิปที่เกี่ยวข้องกับการระเบิด
วันพฤหัสบดีที่ 11 พฤษภาคม 2560
นรม.ชื่นชมเจ้าหน้าที่ทํางานรวดเร็ว พร้อมขอความร่วมมือประชาชนและสื่อไม่เผยแพร่คลิปที่เกี่ยวข้องกับการระเบิด
นายกรัฐมนตรีชื่นชมเจ้าหน้าที่ทํางานรวดเร็ว พร้อมขอความร่วมมือประชาชนและสื่อไม่เผยแพร่คลิป           ที่เกี่ยวข้องกับการระเบิด หวั่นกระทบความรู้สึกผู้คนและบั่นทอนกําลังใจเจ้าหน้าที่
วันนี้ (10 พ.ค. 2560) ภายหลังจากเกิดเหตุคนร้ายลอบวางระเบิดคาร์บอมบ์บริเวณห้างบิ๊กซี สาขาปัตตานี เมื่อวานนี้ ล่าสุดเจ้าหน้าที่ตํารวจชุดสืบสวนภูธรจังหวัดปัตตานีได้เร่งติดตามตัวคนร้าย โดยแกะรอยจากกล้องวงจรปิดตามจุดต่าง ๆ รวมทั้งบริเวณจุดตรวจหน้าห้างบิ๊กซี ซึ่งพลเอก ประยุทธ์ จันทร์โอชา นายกรัฐมนตรี ได้รับรายงานว่า เจ้าหน้าที่ สามารถรวบรวมข้อมูลหลักฐานที่เป็นประโยชน์ในการสืบหาตัวคนร้ายได้คืบหน้ามากพอสมควร จึงฝากชื่นชมการทํางานของเจ้าหน้าที่ที่เป็นไปอย่างรวดเร็ว ทําให้พี่น้องประชาชนเกิดความเชื่อมั่น
อย่างไรก็ตาม นายกรัฐมนตรีได้ขอความร่วมมือไปยังพี่น้องประชาชนและสื่อมวลชนไม่เผยแพร่หรือส่งต่อภาพและคลิปเหตุการณ์ระเบิดดังกล่าวผ่านช่องทางต่าง ๆ โดยเฉพาะในสื่อออนไลน์ เพราะนอกจากจะเป็นการตอกย้ําความรุนแรงที่เกิดขึ้นและเข้าทางของผู้ก่อเหตุแล้ว ยังอาจส่งผลต่อรูปคดี เช่น ทําให้คนร้ายไหวตัว และยังกระทบต่อความรู้สึกและบั่นทอนกําลังใจของประชาชนและเจ้าหน้าที่ในพื้นที่ รวมทั้งความเชื่อมั่นต่อเศรษฐกิจในจังหวัดชายแดนภาคใต้ด้วย
-------------------------------------
รัฐบาลไทย-ข่าวทำเนียบรัฐบาล-กรมสรรพากรคืนภาษีให้แล้วเกือบ 95% จากบุคคลธรรมดาที่ขอคืน 2.91 ล้านแบบ ช่วยเพิ่มเงินในกระเป๋าให้ประชาชน [กระทรวงการคลัง]
วันจันทร์ที่ 18 พฤษภาคม 2563
กรมสรรพากรคืนภาษีให้แล้วเกือบ 95% จากบุคคลธรรมดาที่ขอคืน 2.91 ล้านแบบ ช่วยเพิ่มเงินในกระเป๋าให้ประชาชน [กระทรวงการคลัง]
กรมสรรพากรเร่งคืนภาษีบุคคลธรรมดาปีภาษี 2562 ให้กับผู้ที่ขอคืนไปแล้ว 2,741,738 แบบ สูงถึงเกือบร้อยละ 95 จากผู้ที่ขอคืนภาษี 2,909,264 แบบ จํานวนเงินที่คืนให้แล้ว 28,072.52 ล้านบาท
กรมสรรพากรเร่งคืนภาษีบุคคลธรรมดาปีภาษี 2562 ให้กับผู้ที่ขอคืนไปแล้ว 2,741,738 แบบ สูงถึงเกือบร้อยละ 95 จากผู้ที่ขอคืนภาษี 2,909,264 แบบ จํานวนเงินที่คืนให้แล้ว 28,072.52 ล้านบาท โดยผู้ที่ชําระภาษีไว้เกินและได้รับภาษีคืนแล้ว เพราะเป็นผู้ที่ยื่นแบบผ่านทางอินเทอร์เน็ต ยื่นเอกสารประกอบการขอคืนถูกต้อง และผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้กรมสรรพากรได้เร่งดําเนินการพิจารณาและอนุมัติคืนภาษีตามแบบแสดงรายการภาษีเงินได้บุคคลธรรมดา ภ.ง.ด.90 ภ.ง.ด.91 ประจําปีภาษี 2562 ที่ผู้เสียภาษียื่นขอคืนภาษีไปแล้วรวมจํานวน 2,741,738 แบบ จากแบบที่ยื่นขอคืนทั้งหมด 2,909,264 แบบ คิดเป็น ร้อยละ 94.24 เป็นจํานวนเงินภาษีที่คืนให้แล้วรวม 28,072.52 ล้านบาท (ข้อมูล ณ 12 พฤษภาคม 2563) สําหรับผู้ที่ชําระภาษีไว้เกินและได้รับภาษีคืนจากกรมสรรพากรไปแล้ว เนื่องจากเป็นผู้ที่ยื่นแบบแสดงรายการภาษีทางระบบอินเทอร์เน็ต มีการจัดส่งเอกสารประกอบการพิจารณาคืนภาษีถูกต้องครบถ้วน และมีการผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน ทั้งนี้ ผู้เสียภาษีที่ขอคืนภาษีสามารถตรวจสอบ และติดตามสถานะการขอคืนภาษีได้ด้วยตนเองที่ www.rd.go.th ทุกวันตลอด 24 ชั่วโมง”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-สุขอนามัย ห่างไกลโควิด-19
วันพุธที่ 12 สิงหาคม 2563
สุขอนามัย ห่างไกลโควิด-19
ควรทําอย่างไรนะ
รัฐบาลไทย-ข่าวทำเนียบรัฐบาล-กสร. ตั้งเป้าขจัดค้ามนุษย์แรงงาน พบปี 60 ผิดกฎหมายเพียบ
วันศุกร์ที่ 26 มกราคม 2561
กสร. ตั้งเป้าขจัดค้ามนุษย์แรงงาน พบปี 60 ผิดกฎหมายเพียบ
กรมสวัสดิการและคุ้มครองแรงงาน ลุยแก้ปัญหาค้ามนุษย์ด้านแรงงาน เน้นตรวจบังคับใช้กฎหมายอย่างเคร่งครัด เอาผิดนายจ้างหากฝ่าฝืน พร้อมเปิดช่องรับเรื่องร้องทุกข์เพิ่ม เผยปี 60 พบผิดกฎหมายแรงงานเพียบ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงาน โดยกรมสวัสดิการและคุ้มครองแรงงานมุ่งมั่นดําเนินงานป้องกันและแก้ไขปัญหาการค้ามนุษย์ด้านแรงงานมาอย่างต่อเนื่อง โดยมีเป้าหมายสําคัญคือการขจัดปัญหาการค้ามนุษย์ให้หมดไปจากประเทศไทย ซึ่งได้บูรณาการการทํางานร่วมกับหน่วยงานที่เกี่ยวข้องทุกภาคส่วนจนได้รับการปรับระดับจาก Tier3 มาเป็น Tier2 Watch List ในปีที่ผ่านมา และเพื่อเป้าหมายที่ดียิ่งขึ้น กสร. ได้เร่งรัดให้แก้ไขปัญหาการค้ามนุษย์ด้านแรงงานโดยได้กําชับให้หน่วยปฏิบัติทํางานในเชิงรุก เน้นตรวจบังคับใช้กฎหมายกับผู้กระทําผิดอย่างเคร่งครัด โดยเฉพาะในกิจการกลุ่มเสี่ยง กุ้ง ปลา อ้อยน้ําตาล เครื่องนุ่งห่ม และการตรวจแรงงานเด็กในทุกกิจการ ซึ่งในปี 2560 ได้ตรวจแรงงานในระบบ 33,660 แห่ง ลูกจ้าง 1,086,540 พบการกระทําผิด 7,485 แห่ง ส่วนใหญ่กระทําผิดเกี่ยวกับการค้างจ่ายค่าจ้าง ไม่จัดวันหยุด เป็นต้น การตรวจแรงงานในกิจการกลุ่มเสี่ยง 1,404 แห่ง ลูกจ้าง 68,196 คน พบการกระทําผิด 136 แห่ง ขณะที่การตรวจแรงงานในเรือประมง 523 ลํา ลูกจ้าง 6,815 คน พบกระทําผิด 10 ลํา ซึ่งส่วนใหญ่เป็นความผิดเกี่ยวกับการไม่จัดทําสัญญาจ้าง ไม่จัดทําเอกสารการจ่ายค่าจ้าง และไม่จัดทําเอกสารเวลาพัก
อธิบดีกสร. กล่าวต่อไปว่า นอกจากตรวจบังคับใช้แรงงานแล้ว กสร. ได้ดําเนินการในเชิงป้องกันโดยส่งเสริมให้สถานประกอบกิจการ นายจ้าง ลูกจ้างมีความรู้ความเข้าใจเกี่ยวกับพระราชบัญญัติคุ้มครองแรงงาน พ.ศ.2541 เพื่อป้องกันมิให้นายจ้างเอารัดเอาเปรียบและลูกจ้างไม่ตกเป็นเหยื่อการค้ามนุษย์ อีกทั้งได้เพิ่มช่องทางการร้องทุกข์ให้แก่แรงงาน โดยให้บริการยื่นคําร้องผ่านอินเตอร์เน็ตเพื่ออํานวยความสะดวก รวดเร็ว ลดค่าใช้จ่ายและช่วยให้ลูกจ้างได้รับการคุ้มครองตามกฎหมายได้มากยิ่งขึ้น สําหรับแรงงานประมงที่อาจมีข้อจํากัดเนื่องจากลักษณะของงาน กสร. ได้ติดตั้งตู้รับเรื่องร้องเรียนบริเวณท่าเทียบเรือและแพปลาในพื้นที่ 22 จังหวัดชายทะเล รวม 96 แห่ง เพื่อให้ลูกเรือประมงได้ร้องเรียนผ่านช่องทางดังกล่าว จากความพยายามในการแก้ไขปัญหาดังกล่าวแสดงให้เห็นว่า กสร. ให้ความสําคัญกับประเด็นปัญหาที่เกี่ยวข้องกับสิทธิแรงงาน แรงงานบังคับและการค้ามนุษย์ ด้วยการคุ้มครองแรงงานไทยและแรงงานต่างด้าวที่เข้ามาทํางานในประเทศไทยอย่างเท่าเทียมกัน ทั้งนี้ หากลูกจ้างไม่ได้รับความเป็นธรรมจากการจ้างงานสามารถร้องเรียนได้ที่สวัสดิการและคุ้มครองแรงงานกรุงเทพมหานครพื้นที่ สํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือที่สายด่วนเพื่อผู้ใช้แรงงาน 1506
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษเรื่อง 'การเป็นคนไทยที่ดีตามรอยพระยุคลบาท'  แก่เยาวชนของสถานพินิจและคุ้มครองเด็กและเยาวชนจังหวัดบุรีรัมย์
วันพฤหัสบดีที่ 28 มิถุนายน 2561
ม.ล.ปนัดดาฯ บรรยายพิเศษเรื่อง 'การเป็นคนไทยที่ดีตามรอยพระยุคลบาท'  แก่เยาวชนของสถานพินิจและคุ้มครองเด็กและเยาวชนจังหวัดบุรีรัมย์
ม.ล.ปนัดดาฯ บรรยายพิเศษเรื่อง 'การเป็นคนไทยที่ดีตามรอยพระยุคลบาท' แก่เยาวชนของสถานพินิจและคุ้มครองเด็กและเยาวชนจังหวัดบุรีรัมย์
เมื่อวันพฤหัสบดีที่ ๒๘ มิถุนายน ๒๕๖๑ เวลา ๐๘.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและพบปะกับผู้บริหาร ครูอาจารย์ นักสังคมสงเคราะห์ ฝ่ายปกครอง
พร้อมทั้งบรรยายพิเศษเรื่อง 'การเป็นคนไทยที่ดีตามรอยพระยุคลบาท'
แก่เยาวชนของสถานพินิจและคุ้มครองเด็กและเยาวชนจังหวัดบุรีรัมย์
โอกาสนี้ได้เข้าร่วมกิจกรรมวันไหว้ครูของสถานพินิจและคุ้มครองเด็กและเยาวชนจังหวัดบุรีรัมย์
ประจําปี ๒๕๖๑
ณ สถานพินิจและคุ้มครองเด็กและเยาวชนจังหวัดบุรีรัมย์ อ.เมือง จ.บุรีรัมย์
รัฐบาลไทย-ข่าวทำเนียบรัฐบาล-ไทย-ตุรกี พร้อมส่งเสริมความร่วมมือด้านเศรษฐกิจในภาพรวมให้แน่นแฟ้นยิ่งขึ้น
วันพุธที่ 4 กันยายน 2562
ไทย-ตุรกี พร้อมส่งเสริมความร่วมมือด้านเศรษฐกิจในภาพรวมให้แน่นแฟ้นยิ่งขึ้น
ไทย-ตุรกี พร้อมส่งเสริมความร่วมมือด้านเศรษฐกิจในภาพรวมให้แน่นแฟ้นยิ่งขึ้น
วันนี้ (4 กันยายน 2562) เวลา 11.00 น. ณ ห้องรับรอง 1 ตึกบัญชาการ 1 ทําเนียบรัฐบาล คณะนักธุรกิจและสื่อมวลชนสาธารณรัฐตุรกี เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสร่วมโครงการนํานักธุรกิจ/นักลงทุน และสื่อมวลชนตุรกี เยือนเขตพัฒนาเศรษฐกิจพิเศษภาคตะวันออก สรุปสาระสําคัญ ดังนี้
รองนายกรัฐมนตรีกล่าวต้อนรับคณะนักธุรกิจและสื่อมวลชนตุรกี เห็นว่าการเดินทางเยือนไทยในครั้งนี้ เป็นโอกาสที่ดีในการรับทราบนโยบายด้านเศรษฐกิจและการลงทุนของไทย ตลอดจนยุทธศาสตร์ของรัฐบาลในโครงการเขตพัฒนาเศรษฐกิจพิเศษภาคตะวันออก (Eastern Economic Corridor: EEC) และโครงการการลงทุนขนาดใหญ่ของไทย หวังว่าจะมีการลงทุนจากตุรกีในไทยเพิ่มมากขึ้นอีกในอนาคต
โอกาสนี้ รองนายกรัฐมนตรีเน้นย้ํานโยบายของไทยที่ให้ความสําคัญกับการพัฒนาเศรษฐกิจที่ขับเคลื่อนด้วยนวัตกรรมและเทคโนโลยี โดยเฉพาะโครงการ EEC ที่มุ่งผลักดันไทยสู่เศรษฐกิจอุตสาหกรรมที่มีการสร้างมูลค่าเพิ่ม และขับเคลื่อนด้วยนวัตกรรมได้อย่างสมบูรณ์
ด้านคณะนักธุรกิจกล่าวว่า บริษัทฯ ที่เดินทางมาในครั้งนี้เป็นบริษัทที่เป็นอุตสาหกรรมเป้าหมายใน EEC โดยทุกบริษัทพร้อมร่วมมือและขยายการลงทุนในประเทศไทยในสาขาที่ตนเองเชี่ยวชาญ และหวังว่า การมาเยือนไทยในครั้งนี้ จะนําไปสู่ความร่วมมือระหว่างกันอย่างเป็นรูปธรรมต่อไป ซึ่งตุรกีเห็นว่า ภูมิภาคเอเชียเป็นภูมิภาคแห่งการเติบโตและการลงทุน
ในตอนท้าย รองนายกรัฐมนตรีย้ําว่า แม้เศรษฐกิจโลกในขณะนี้จะเผชิญความท้าทาย แต่เป็นโอกาสที่ดีที่จะเข้ามาลงทุน เพื่ออนาคต โดยประเทศไทยมีข้อได้เปรียบทางภูมิศาสตร์ ที่เป็นศูนย์กลางและฐานการผลิต การค้าการลงทุน อีกทั้งเป็นศูนย์กลางความเชื่อมโยงทางเศรษฐกิจระหว่างอนุภูมิภาคลุ่มน้ําโขง (CLMVT) กับอาเซียน
************
รัฐบาลไทย-ข่าวทำเนียบรัฐบาล-ไทย-จีน พร้อมร่วมมือมาตรการป้องกันการแพร่ระบาดโรคโควิด-19
วันเสาร์ที่ 14 มีนาคม 2563
ไทย-จีน พร้อมร่วมมือมาตรการป้องกันการแพร่ระบาดโรคโควิด-19
ไทย-จีน พร้อมร่วมมือมาตรการป้องกันการแพร่ระบาดโรคโควิด-19
วันนี้ (2 มีนาคม 2563) เวลา 08.00 น. ณ ตึกนารีสโมสร ทําเนียบรัฐบาล นายหยาง ซิน (Mr. Yang Xin) อุปทูตสถานเอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข สรุปสาระสําคัญดังนี้
รองนายกรัฐมนตรีกล่าวยินดีที่ได้พบอุปทูตสถานเอกอัครราชทูตสาธารณรัฐประชาชนจีนฯ พร้อมกล่าวถึงสถานการณ์โรคติดเชื้อไวรัสโคโรนา 2019 หรือ โรคโควิด-19 ในไทย โดยรัฐบาลไทยได้ออกมาตรการต่างๆ เพื่อควบคุมการระบาดของโรคโควิด-19 โดยมุ่งหวังว่าจะได้รับการสนับสนุนจากจีน และไทยพร้อมให้ความร่วมมือแลกเปลี่ยนประสบการณ์กับทางการจีน
อุปทูตสถานเอกอัครราชทูตสาธารณรัฐประชาชนจีนฯ ยินดีที่ได้พบรองนายกรัฐมนตรี โดยทางการจีนพร้อมให้ความร่วมมือและความช่วยเหลือกับทางการไทย ขณะนี้สถานการณ์โรคโควิด-19 ในจีนดีขึ้นตามลําดับ ซึ่งรัฐบาลจีนได้ติดตามเฝ้าระวังและดูแลประชาชนอย่างใกล้ชิด
ทั้งสองฝ่ายเห็นพ้องที่จะสนับสนุน และให้ความร่วมมือระหว่างกันอย่างเต็มที่ ในการป้องกันการแพร่ระบาดโรคโควิด-19 ตลอดจนการนํายาต้านไวรัสโรคโควิด-19 มาใช้รักษาผู้ป่วย ทั้งนี้ รัฐบาลไทยขอความร่วมมือจากประชาชนให้ปฏิบัติตามคําแนะนําต่างๆ เพื่อลดโอกาสในการติดเชื้อ และลดการแพร่ระบาดของโรคโควิด-19 ลดน้อยลง
รัฐบาลไทย-ข่าวทำเนียบรัฐบาล-ธ.ก.ส.จับมือไปรษณีย์ไทย เตรียมการรองรับการตลาด เพื่อสนับสนุนพัฒนาอาชีพของเกษตรกรผู้มีรายได้น้อย นำสินค้าเกษตรคุณภาพส่งตรงถึงผู้บริโภค
วันศุกร์ที่ 11 พฤษภาคม 2561
ธ.ก.ส.จับมือไปรษณีย์ไทย เตรียมการรองรับการตลาด เพื่อสนับสนุนพัฒนาอาชีพของเกษตรกรผู้มีรายได้น้อย นําสินค้าเกษตรคุณภาพส่งตรงถึงผู้บริโภค
ธ.ก.ส.ร่วมมือ ไปรษณีย์ไทย ยกระดับการจัดการสินค้าเกษตรไทยแบบครบวงจร ทั้งการผลิต แปรรูป การเพิ่มช่องทางจําหน่ายและตลาดรองรับสินค้าเกษตรส่งตรงสู่ผู้บริโภค
วันนี้ (11 พฤษภาคม 2561) ณ ธนาคารเพื่อการเกษตรและสหกรณ์การเกษตร ( ธ.ก.ส.) สํานักงานใหญ่ บางเขน ได้มีพิธีลงนามบันทึกความเข้าใจ “โครงการเพิ่มช่องทางการตลาดและระบบโลจิสติกส์สินค้าเกษตรเพื่อยกระดับเศรษฐกิจภาคการเกษตรไทย” ระหว่างนายอภิรมย์ สุขประเสริฐ ผู้จัดการ ธ.ก.ส. และนางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จํากัด เพื่อพัฒนาและยกระดับการจัดการผลผลิตทางการเกษตร ตลอดจนสินค้าเกษตรแปรรูปอย่างครบวงจร ทั้งในด้านวางแผนการผลิต การเพิ่มประสิทธิภาพและการพัฒนาคุณภาพผลผลิต รวมทั้งการสร้างประโยชน์ให้แก่เกษตรกรไทยโดยการเพิ่มช่องทางการจัดจําหน่าย มีตลาดรองรับผลผลิตทางการเกษตรและสินค้าเกษตรแปรรูปที่แน่นอน ส่งตรงถึงมือผู้บริโภคโดยไม่ผ่านพ่อค้าคนกลางเพื่อให้เกษตรกรมีรายได้และความเป็นอยู่ที่ดีขึ้น
นายอภิรมย์ สุขประเสริฐ กล่าวถึงความร่วมมือในครั้งนี้ว่า ธ.ก.ส. ได้สนับสนุนให้สถาบันเกษตรกร กลุ่มเกษตรกร วิสาหกิจชุมชน สหกรณ์การเกษตร และลูกค้า SMAEs ซึ่งเป็นหัวขบวนในการพัฒนาคุณภาพการผลิตรวบรวม จําหน่ายผลผลิตทางการเกษตรและสินค้าเกษตรแปรรูปจากเกษตรกรผู้มีรายได้น้อย นํามาบริหารจัดการ เพื่อสร้างมูลค่าเพิ่มให้สินค้าก่อนนําส่งจําหน่ายสู่ผู้บริโภค อีกทั้งยังเป็นแกนกลางในการประสานงานกับหน่วยงาน
ที่เกี่ยวข้องในการให้องค์ความรู้แก่เกษตรกร เพื่อพัฒนาเกษตรกรในการผลิตสินค้าเกษตรหรือสินค้าเกษตรแปรรูปให้เข้าสู่มาตรฐานตามที่ตลาดต้องการ ควบคู่กับจัดกิจกรรมประชาสัมพันธ์ให้ผู้บริโภคได้รับรู้และร่วมสนับสนุนสินค้า ที่มาจากเกษตรกรโดยตรง เพื่อสร้างโอกาสให้เกษตรกรได้ขายสินค้าในราคาที่ยุติธรรม สร้างความมั่นคงในเรื่องรายได้ และนําไปสู่การพัฒนาคุณภาพชีวิตที่ดีขึ้นของเกษตรกร ซึ่งการร่วมมือกับไปรษณีย์ไทยครั้งนี้ ถือเป็นโอกาสดียิ่งที่จะนําสินค้าเกษตรที่มีคุณภาพส่งตรงไปถึงมือผู้บริโภค ดังตัวอย่างสินค้าคุณภาพที่เป็นนิยม เช่น ข้าว A-rice ลําไยอบแห้ง และมะคาดิเมีย เป็นต้น โดย ธ.ก.ส.จะทําหน้าที่ประสานกับบริษัท ไทยธุรกิจเกษตร จํากัด (TABCO) ซึ่งเป็นองค์กรของเกษตรกรและบริษัท ไปรษณีย์ไทย จํากัด ในการบริหารจัดการระบบคลังสินค้า และแค็ตตาล็อกออนไลน์ เพื่อเตรียมความพร้อมและรองรับความต้องการของผู้บริโภคต่อไป
ด้านนางสมร เทิดธรรมพิบูล กล่าวว่า บริษัท ไปรษณีย์ไทย จํากัด พร้อมร่วมมือกับ ธ.ก.ส. เพื่อสนับสนุนเกษตรกรไทยอย่างครบวงจร โดยการลงนาม MOU ครั้งนี้ ครอบคลุมถึงความร่วมมือใน 4 ด้านด้วยกัน ได้แก่ ารขนส่งผลผลิตทางการเกษตรหรือสินค้าเกษตรแปรรูปจากการเกษตร และสถาบันเกษตรกร การเป็นช่องทางจําหน่ายสินค้าทางการเกษตรผ่าน www.thailandpostmart.com การจัดส่งสินค้าการเกษตรให้แก่ ธ.ก.ส.ในราคาพิเศษ ภายใต้ความร่วมมือดังกล่าวจะช่วยอํานวยความสะดวกให้แก่เกษตรกรในการจําหน่ายผลผลิตของตนได้มากขึ้น โดยเฉพาะการจัดส่งไปยังผู้บริโภคอย่างมีคุณภาพ
ด้านนายเฉลิมศักดิ์ ฉายโอภาส ผู้ช่วยผู้จัดการบริษัทไทยธุรกิจเกษตร จํากัด (TABCO) กล่าวถึงความร่วมมือในครั้งนี้ว่า รู้สึกยินดีเป็นอย่างยิ่ง TABCO จะทําหน้าที่รวบรวมหรือเป็นตัวแทนจําหน่ายผลผลิตทางการเกษตรจากเกษตรกรหรือสถาบันเกษตรกร รวมทั้งอํานวยความสะดวกให้หน่วยงานที่เกี่ยวข้อง
รัฐบาลไทย-ข่าวทำเนียบรัฐบาล- กระทรวงยุติธรรม โดยสถาบันนิติวิทยาศาสตร์ เป็นเจ้าภาพจัดการประชุมฐานข้อมูลระเบิดอาเซียน ครั้งที่ ๓
วันพฤหัสบดีที่ 20 กรกฎาคม 2560
กระทรวงยุติธรรม โดยสถาบันนิติวิทยาศาสตร์ เป็นเจ้าภาพจัดการประชุมฐานข้อมูลระเบิดอาเซียน ครั้งที่ ๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานกล่าวเปิดโครงการจัดทําระบบฐานข้อมูลระเบิดอาเซียน ครั้งที่ ๓
เมื่อวันอังคารที่ ๑๘ กรกฎาคม ๒๕๖๐
ณ โรงแรมไอยราแกรนด์พัทยา จังหวัดชลบุรี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานกล่าวเปิดโครงการจัดทําระบบฐานข้อมูลระเบิดอาเซียน ครั้งที่ ๓
จัดโดย สถาบันนิติวิทยาศาสตร์ กระทรวงยุติธรรม
ร่วมกับเครือข่ายนิติวิทยาศาสตร์อาเซียน
Asian Forensic Science Network Trace Evidence Workgroup (AFSN TEWG)
โดยมี นายสมณ์ พรหมรส ผู้อํานวยการสถาบันนิติวิทยาศาสตร์
พร้อมด้วยผู้แทนจากหน่วยงานทางด้านนิติวิทยาศาสตร์ของอาเซียน ทั้งหมด ๙ ประเทศ
ประกอบด้วย ประเทศไทย สิงคโปร์ ฟิลิปปินส์ ศรีลังกา เกาหลี จีน มาเลเซีย อินโดนีเซีย บรูไน
เพื่อนําเสนอและแลกเปลี่ยนประสบการณ์ในการตรวจพิสูจน์ระเบิดร่วมกัน
ทั้งนี้ โครงการฯ ดังกล่าว จัดขึ้นระหว่างวันที่ ๑๗-๑๙ กรกฎาคม ๒๕๖๐
โดยได้รับเกียรติจาก Mr. John Desmond Kelleher
ผู้เชี่ยวชาญด้านระเบิดจาก Victoria Police Forensic Services Centre ประเทศออสเตรเลีย
เป็นวิทยากรบรรยายให้ความรู้ และแลกเปลี่ยนประสบการณ์
เกี่ยวกับกระบวนการตรวจพิสูจน์สารระเบิดในคดีต่างๆ ในประเทศออสเตรเลีย
และคุณหญิงพรทิพย์ โรจนสุนันท์ ที่ปรึกษาสถาบันนิติวิทยาศาสตร์
เป็นวิทยากรบรรยายในหัวข้อ Intelligent work in Southern Bomb case
รัฐบาลไทย-ข่าวทำเนียบรัฐบาล-ดร.ปิยนุชฯ ผู้ตรวจราชการกระทรวงดีอีเอส ร่วมประชุมพิจารณาข้อมูลแบบสำรวจในโครงการจัดทำข้อมูลประชาชนเพื่อเศรษฐกิจและสังคม (People Data for Economy and Society : PDES)
วันพุธที่ 24 มิถุนายน 2563
ดร.ปิยนุชฯ ผู้ตรวจราชการกระทรวงดีอีเอส ร่วมประชุมพิจารณาข้อมูลแบบสํารวจในโครงการจัดทําข้อมูลประชาชนเพื่อเศรษฐกิจและสังคม (People Data for Economy and Society : PDES)
ดร.ปิยนุชฯ ผู้ตรวจราชการกระทรวงดีอีเอส ร่วมประชุมพิจารณาข้อมูลแบบสํารวจในโครงการจัดทําข้อมูลประชาชนเพื่อเศรษฐกิจและสังคม (People Data for Economy and Society : PDES)
ดร.ปิยนุชฯ ผู้ตรวจราชการกระทรวงดีอีเอส ร่วมประชุมพิจารณาข้อมูลแบบสํารวจในโครงการจัดทําข้อมูลประชาชนเพื่อเศรษฐกิจและสังคม (People Data for Economy and Society : PDES) ของสํานักงานสถิติแห่งชาติ
เมื่อวันที่ 23 มิถุนายน 2563 เวลา 09.30 น. นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ได้มอบหมายให้ ดร.ปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมการประชุมผู้ใช้ข้อมูลโครงการจัดทําข้อมูลประชาชนเพื่อเศรษฐกิจและสังคม (People Data for Economy and Society : PDES) ของสํานักงานสถิติแห่งชาติ โดยมีนางสาววันเพ็ญ พูลวงษ์ ผู้อํานวยการสํานักงานสถิติแห่งชาติ เป็นประธานการประชุม ณ ห้องประชุม 401 ชั้น 4 สํานักงานสถิติแห่งชาติ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพฯ
โดยที่ประชุมฯ ได้เตรียมการร่วมกับหน่วยงานผู้ใช้ข้อมูลบูรณาการข้อคําถามในโครงการสํารวจข้อมูลของประชาชนที่เป็นปัจจุบันให้ครอบคลุมทุกมิติที่สําคัญ และสะท้อนผลกระทบจากการแพร่ระบาดของเชื้อไวรัส COVID-19 ทั้งนี้ โครงการฯ อยู่ระหว่างการนําเสนอการพิจารณาภายใต้พระราชกําหนดให้อํานาจกระทรวงการคลัง กู้เงินฯ แผนงาน/โครงการที่ 3 เพื่อฟื้นฟูเศรษฐกิจและสังคม (วงเงิน 400,000 ล้านบาท)
*******************
รัฐบาลไทย-ข่าวทำเนียบรัฐบาล-บสย. New Normal “ค้ำประกันสินเชื่อ” เร่งเต็มสปีดช่วย SMEs 3 ล้านราย [กระทรวงการคลัง]
วันพฤหัสบดีที่ 21 พฤษภาคม 2563
บสย. New Normal “ค้ําประกันสินเชื่อ” เร่งเต็มสปีดช่วย SMEs 3 ล้านราย [กระทรวงการคลัง]
บสย. New Normal “ค้ําประกันสินเชื่อ” เร่งเต็มสปีดช่วย SMEs 3 ล้านราย
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) องค์กรรัฐวิสาหกิจ ภายใต้สังกัดกระทรวงการคลัง ด้านการค้ําประกันสินเชื่อ ช่วยผู้ประกอบการ SMEs เข้าถึงแหล่งเงินทุน ประกาศปรับแผนการดําเนินงานและกระบวนการทํางานภายในองค์กร เพื่อรับมือกับสถานการณ์การแพร่ระบาดของเชื้อไวรัส COVID-19 สู่ “New Normal บริบทใหม่ บสย.” 3 ด้านได้แก่1.New Process การเพิ่มผลิตภาพ (Productivity) ในการทํางานด้วยเทคโนโลยี 2.New Mindset เปลี่ยนมุมมอง และเปลี่ยนโจทย์ใหม่ วาง SMEs เป็นศูนย์กลาง และ บสย. เป็นศูนย์ให้คําปรึกษาทางการเงิน 3. System Integration การบูรณาการเป็นระบบแบบ Project Base ซึ่งผลจากการปรับปรุงกระบวนการทํางานภายใน สามารถช่วยผู้ประกอบการ SMEs เข้าถึงสินเชื่อได้เร็วขึ้น โดยปัจจุบัน บสย. สามารถอนุมัติหนังสือค้ําประกันสินเชื่อ (LG) ได้มากขึ้น จากเดิมวันละ 300 ฉบับเป็น 1,400 ฉบับ
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดำริในการประทานกัปปิยกัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
วันศุกร์ที่ 17 เมษายน 2563
รมต.นร. นายเทวัญ ฯ ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดําริในการประทานกัปปิยกัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
รมต.นร. นายเทวัญ ฯ ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดําริในการประทานกัปปิยกัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
วันนี้(17เมษายน2563)นายเทวัญลิปตพัลลภรัฐมนตรีประจําสํานักนายกรัฐมนตรีพร้อมด้วยนายธงชัยลืออดุลย์เลขานุการรัฐมนตรีประจําสํานักนายกรัฐมนตรีเดินทางลงพื้นที่3วัดใกล้ชิดชุมชนในพื้นที่จ.สระบุรีและจ.นครราชสีมาเพื่อถวายหน้ากากอนามัยแด่พระภิกษุสงฆ์ตามพระประสงค์ของเจ้าพระคุณสมเด็จพระอริยวงศาคตญาณสมเด็จพระสังฆราชสกลมหาสังฆปริณายกที่โปรดให้ไวยาวัจกรจัดกัปปิยกัณฑ์เท่าจํานวน2,000,000บาท(สองล้านบาทถ้วน)เป็นทุนประเดิมสําหรับสํานักงานพระพุทธศาสนาแห่งชาติจัดหาหน้ากากอนามัยประทานแก่พระภิกษุสามเณรทั่วประเทศโดยรัฐมนตรีประจําสํานักนายกรัฐมนตรีผู้กํากับดูแลสํานักงานพระพุทธศาสนาแห่งชาติได้เฝ้ารับพระบัญชาเมื่อวันที่10มีนาคม2563ที่ผ่านมา
รัฐมนตรีประจําสํานักนายกรัฐมนตรีได้เดินทางไปยังวัดพระพุทธแสงธรรมอ.หนองแคจ.สระบุรีได้ถวายหน้ากากอนามัยจํานวน5,000ชิ้นเป็นเงินมูลค่า75,000บาทแด่พระสุนทรธรรมภาณเจ้าคณะจังหวัดสระบุรี(ธรรมยุต)เจ้าอาวาสวัดพระพุทธแสงธรรม
จากนั้นรัฐมนตรีประจําสํานักนายกรัฐมนตรีและคณะเดินทางไปยังวัดใหญ่สูงเนินอ.สูงเนินจ.นครราชสีมาได้ถวายหน้ากากอนามัยจํานวน6,000ชิ้นเป็นเงินมูลค่า90,000บาทแด่ดร.พระครูถาวรกิจจารักษ์เจ้าคณะอําเภอสูงเนินเจ้าอาวาสวัดใหญ่สูงเนินและเดินทางต่อไปยังวัดดอนขวางอ.เมืองจ.นครราชสีมาถวายหน้ากากอนามัยจํานวน6,000ชิ้นเป็นเงินมูลค่า90,000บาทแด่พระครูปิยธรรมภาณีเจ้าอาวาสวัดดอนขวางรองเจ้าคณะอําเภอเมืองนครราชสีมาเจ้าอาวาสวัดดอนขวาง
รัฐมนตรีประจําสํานักนายกรัฐมนตรีเปิดเผยว่าตนได้เดินทางมาถวายหน้ากากอนามัยตามพระประสงค์ของเจ้าพระคุณสมเด็จพระอริยวงศาคตญาณสมเด็จพระสังฆราชสกลมหาสังฆปริณายกที่ทรงเป็นห่วงพระภิกษุสงฆ์และประชาชนที่อาศัยในชุมชนใกล้เคียงวัดโดยทรงพระปรารภสนับสนุนให้วัดซึ่งมีอยู่คู่ชุมชนทั่วประเทศเป็นศูนย์กลางการแจกจ่ายหน้ากากอนามัยแก่ประชาชนไม่จํากัดสัญชาติเชื้อชาติศาสนาผู้ประสบความเดือดร้อนหรือมีความเสี่ยงต่อสถานการณ์ดังกล่าวทั้งนี้มีพระบัญชาโปรดให้พระสังฆาธิการทั่วราชอาณาจักรร่วมมือกับหน่วยราชการในพื้นที่ในการเฝ้าระวังป้องกันโรคระบาดและบรรเทาความเดือดร้อนจากมลภาวะทางอากาศเพื่อสุขภาวะของพระภิกษุสามเณรและประชาชนโดยทั่วกัน
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. ร่วมทำบุญตักบาตรถวายเป็นพระราชกุศลแด่ในหลวง ร.9 และเนื่องในโอกาสวันเฉลิมพระชนมพรรษา 5 ธันวาคม
วันอังคารที่ 5 ธันวาคม 2560
ทส. ร่วมทําบุญตักบาตรถวายเป็นพระราชกุศลแด่ในหลวง ร.9 และเนื่องในโอกาสวันเฉลิมพระชนมพรรษา 5 ธันวาคม
ทส. ร่วมทําบุญตักบาตรถวายเป็นพระราชกุศลแด่ในหลวง ร.9 และเนื่องในโอกาสวันเฉลิมพระชนมพรรษา 5 ธันวาคม ณ ลานพระราชวังดุสิต
วันนี้ (5 ธ.ค. 60) เวลา 07.00 น. ณ พระลานพระราชวังดุสิต พล.อ.ประยุทธ์ จันทรโอชา นายกรัฐมนตรี นําคณะรัฐมนตรี ข้าราชการ ประชาชน ร่วมพิธีทําบุญตักบาตรข้าวสาร อาหารแห้ง พระสงฆ์ จํานวน 901 รูปเพื่อถวายพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสวันคล้ายวันเฉลิมพระชนมพรรษา และวันพ่อแห่งชาติ 5 ธันวาคม 2560 โอกาสนี้ กระทรวงทรัพยากรธรรมชาติและสิ่งแวดล้อม นําโดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม และผู้บริหาร เจ้าหน้าที่ ร่วมพิธีทําบุญตักบาตรเพื่อถวายพระราชกุศลฯ ในครั้งนี้ด้วย
สําหรับพระภิกษุ สามเณร จํานวน 901 รูป นิมนต์มาจากวัดทั่วกรุงเทพมหานคร อาทิ วัดบวรนิเวศ วัดเทพศิรินทราวาส วัดสามพระยา วัดสระเกศราชวรมหาวิหาร วัดสุทัศน์เทพวราราม วัดเบญจมบพิตร วัดชนะสงคราม วัดโมลีโลกยาราม วัดกัลยาณมิตร เป็นต้น ทั้งนี้อาหารแห้งและสิ่งของที่ได้จากการตักบาตรในครั้งนี้ จะนําไปช่วยเหลือผู้ประสบอุทกภัยภาคใต้ต่อไป